*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*236. számú előterjesztés*

Bátaszék Város Önkormányzata Képviselő-testületének 2015. november 25-én,

16,00 órakor megtartandó ülésére

*Bátaszék Város Helyi Építési Szabályzata 5. és a Településszerkezeti Terve 7. számú módosításának előkészítése*

|  |
| --- |
| **Előterjesztő:** dr. Bozsolik Róbert polgármester **Készítette:** Mayerné Gyenes Alíz városüz. irodavez. **Törvényességi ellenőrzést végezte:** Skoda Ferenc jegyző**Tárgyalja:**Pénzügyi és Gazdasági Bizottság: 2015. 11. 24.Szociális Bizottság: 2015. 11.24..Közművelődési, Oktatási, Ifjúsági és Sport Bizottság: 2015. 11.23. |

**Tisztelt Képviselő-testület!**

A következő pályázati időszakra vonatkozóan már hónapok óta készítjük elő az anyagokat. Most jutottunk el abba a konkrét tervezési fázisba, ahol felmerült, hogy több helyen módosítanunk kell a rendezési tervünket.

Mivel *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet* előírásai alapján amúgy is felül kell vizsgálni, így megvizsgáltuk a jelenleg hatályos teljes tervet és több helyen teszünk javaslatokat a módosításra, mely azt a jövőbeni célt szolgálja, hogy felkészüljünk a jövőbeni pályázatokra, és ne legyen ilyen jellegű akadálya a tervezett projektjeinknek.

A változtatandó területek a következők:

1. Az ipari park belső úthálózatának átalakítása

A módosítás során a belső feltáró út keleti nyúlványai megszűnnek

1. Rendezvénytér és szabadtéri színpad elhelyezése a sportpálya területén
2. Kereskedelmi szolgáltató gazdasági terület növelése az 1973/91 hrsz.-ú út, az 1972 hrsz.-ú árok, az 1973/113 hrsz.-ú út és a belterületi határvonal által határolt területen

A módosítás során a terület hatályos terv szerinti belső feltáró útja megszűnik, a gazdasági terület a szomszédos kertvárosias lakóterületbe sorolt telkek és a 1972 hrsz.-ú árok menti zöldterület igénybevételével bővül.

1. Művelődési ház bővítése az 1136/3 hrsz.-ú ingatlan igénybevételével

A módosítás során az 1136/3 hrsz.-ú ingatlan Vt-1 övezetbe kerül a szomszédos művelődési ház bővíthetősége érdekében

1. Szabadidő park kialakítása a volt agyagbánya területén

Módosítandó a volt agyagbánya területfelhasználási kategóriája a rekultivációt követően kialakuló területhasználatok –köztük tervezett horgász tó és szabadidő park –figyelembe vételével.

1. A Bátaszék és Alsónyék közti területcsere szabályozási tervi követése

A módosítás során ábrázolandók a Bátaszék és Alsónyék közti területcsere során Bátaszék közigazgatási területéhez csatolt területek.

A fentiekben részletezett változtatáshoz szükség lesz Bátaszék Város Helyi Építési Szabályzatának valamint Településszerkezeti Tervének (a továbbiakban: Terv) a módosítására. A jelenleg hatályos Szabályzat és Terv készítőjével, a Kokas és Társa Tervező Kft.-vel felvettük a kapcsolatot, és tőlük kértünk be árajánlatot is.

*A településfejlesztési koncepcióról,* *az integrált városfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 08.) Kormányrendelet 28. §-a* alapján a településrendezési eszközök egyeztetése partnerségi terv alapján történik, mely Partnerségi Tervet a II.határozat melléklete tartalmazza.

Kérem a tisztelt képviselő-testületet, hogy ezen elképzelésünket támogatva az alábbi határozati javaslatok elfogadásával adjon felhatalmazást az előkészületek folytatására:

**1. számú H a t á r o z a t i j a v a s l a t :**

**Bátaszék Város Építési Szabályzata 5. és a Településszerkezeti Terve 7. számú módosításának előkészítésére**

Bátaszék Város Önkormányzat Képviselő-testülete a következő évek pályázati lehetőségeinek optimális kihasználása érdekében Integrált Településfejlesztési Stratégiát (ITS) készít. Az ebben szereplő egyes projektek megvalósítása érdekében szükségessé vált a hatályos településrendezési eszközök módosítása.

A 2015. évi módosítási eljárás előkészítő szakaszában a képviselő-testület *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet (EljR.) 16. § (1) bekezdése* alapján a hatályos településszerkezeti tervet és helyi építési szabályzatot áttekintette, ellenőrizte és a következőket állapítja meg:

A hatályos ***településszerkezeti terv***et a Képviselő-testület 99/2004.(Vl.1.) KTH. számú határozatával fogadta el. A terv 2006-ban, 2009-ben, 2011-ben és 2014-ben módosult. A településszerkezeti terv főbb megállapításai továbbra is érvényesek, de a 2015. évi módosítás tárgyát képező alábbi területek vonatkozásában el kell indítani annak módosítását:

* Kereskedelmi szolgáltató gazdasági terület növelése az 1973/91 hrsz.-ú út, az 1972 hrsz.-ú árok, az 1973/113 hrsz.-ú út és a belterületi határvonal által határolt területen
* Művelődési ház bővítése az 1136/3 hrsz.-ú ingatlan igénybevételével
* Szabadidő park és horgász tó kialakítása a volt agyagbánya területén
* A Bátaszék és Alsónyék közti területcsere településszerkezeti tervi követése

A módosítás elfogadását követően a településszerkezeti tervet az *EljR. 16. § (3)* *bekezdése* alapján egységbe kell foglalni.

A hatályos *helyi építési szabályzat*ot (HÉSZ) és az ennek mellékletében szereplő szabályozási tervet a képviselő-testület 10/2004.(Vll.1.) KTR. számú rendeletével fogadta el. A HÉSZ 2006-ban, 2009-ben, 2011-ben és 2014-ben módosult. A 2015. évi módosítás tárgyát képező alábbi területek vonatkozásában a HÉSZ módosítását el kell indítani:

* Az ipari park belső úthálózatának átalakítása
* Rendezvénytér és szabadtéri színpad elhelyezése a sportpálya területén
* Kereskedelmi szolgáltató gazdasági terület növelése az 1973/91 hrsz.-ú út, az 1972 hrsz.-ú árok, az 1973/113 hrsz.-ú út és a belterületi határvonal által határolt területen
* Művelődési ház bővítése az 1136/3 hrsz.-ú ingatlan igénybevételével
* Szabadidő park és horgász tó kialakítása a volt agyagbánya területén
* A Bátaszék és Alsónyék közti területcsere szabályozási tervi követése

A képviselő-testület megbízza a polgármestert, hogy a hatályos településszerkezeti terv és HÉSZ módosítási eljárását indítsa el és a jogszabályoknak megfelelően folytassa le.

*Határidő:* 2015. december 30.

*Felelős:* dr. Bozsolik Róbert polgármester

*Határozatról értesül:* érintettek

 Bátaszéki KÖH városüzemeltetési iroda

 irattár

**2. számú H a t á r o z a t i j a v a s l a t :**

**Bátaszék Város Építési Szabályzata 5. és a Településszerkezeti Terve 7. számú módosításához szükséges partnerségi terv elfogadására**

Bátaszék Város Önkormányzatának Képviselő-testülete *a településfejlesztési koncepcióról,* *az integrált városfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 08.) Kormányrendelet 28. §-ában* foglaltakra figyelemmel,a településrendezési eszközök lakossággal, érdekképviseleti-, civil- és gazdálkodó szervezetekkel történő egyeztetésének szabályait a határozat mellékletét képező partnerségi rend szerint határozza meg.

*Határidő:* 2015. december 30.

*Felelős:* dr. Bozsolik Róbert polgármester

*Határozatról értesül:* érintettek

 Bátaszéki KÖH városüzemeltetési iroda

 irattár

*melléklet a ……./2015. (VIII.26.)önk.-i határozathoz*

**Településrendezéssel összefüggő partnerség rendje a településrendezési eszközök módosításához**

A partnerség rendje az önkormányzati településfejlesztési és településrendezési döntések meghozatalának társadalmi egyeztetését foglalja keretekbe. Tartalmazza a vélemények bekérésének, megváltoztatásának, nyilvántartásának menetét a különböző típusú eljárások során. *A* képviselő-testület *a településfejlesztési koncepcióról, az integrált városfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 08.) Kormány rendelet 29 §-a* alapján a településrendezéssel összefüggő partnerségének rendjét az alábbiak szerint határozza meg:

1. **Az egyeztetésben résztvevők (továbbiakban: partnerek) köre:**
2. A település teljes lakossága
3. A település területén működő civil szervezetek
4. Szomszédos önkormányzatok
5. Módosítást kérelmezők
6. Érintett közmű üzemeltetők és közútkezelő
7. **A partnerek tájékoztatásának módja és eszközei:**
8. A tájékoztatás és észrevételezés helye;
9. A partnerség keretében a polgármester az értelmezéshez szükséges tartalmú tájékoztatást tesz közzé a Városháza hirdetőtábláján Az eljárás során keletkezett tervek elektronikus médián (interneten) keresztül lesznek még közzétéve. Az internetes bemutatás eszköze: a város honlapja ([www.bataszek.hu](http://www.bataszek.hu))
10. Az I. 2. -4. pontokban foglalt partnereket a polgármester bevonja *a településfejlesztési koncepcióról, az integrált városfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 08.) Kormányrendelet* szerinti kötelező egyeztetési eljárásba, ennek keretében töltenek be partnerségi szerepet.
11. A közzétett tájékoztató alapján a partnerek a meghatározott határidőig írásos észrevételt tehetnek. Levelüket személyesen a Bátaszéki Közös Önkormányzati Hivatal Városüzemeltetési Irodáján adhatják át, postai úton a Bátaszéki Közös Önkormányzati Hivatal címére küldhetik meg.
12. Az észrevételek kezelése;
13. A beérkezett észrevételeket a Bátaszéki Közös Önkormányzati Hivatal Városüzemeltetési Irodáján által papír alapon tároltatja az eljárás végéig.
14. A beérkezett észrevételeket a véleményezési anyag szerzője a polgármesterrel egyeztetve írásban értékeli, az értékelés papír alapon a Bátaszéki Közös Önkormányzati Hivatal Városüzemeltetési Irodáján elérhető.
15. A b) pont szerinti értékelés az ügy aktájában irattári archiválásra kerül.
16. Az el nem fogadott észrevételek kezelése;
17. A 2. a) pont szerinti értékelésben szereplő el nem fogadott észrevételeket a véleményezési anyag szerzője a polgármesterrel egyeztetve írásban megindokolja. Az indokolás papír alapon a Bátaszéki Közös Önkormányzati Hivatal Városüzemeltetési Irodáján elérhető.
18. Az el nem fogadott észrevételek indoklása az ügy aktájában irattári archiválásra kerül.
19. Az elfogadott településrendezési eszközök nyilvánosságát biztosító intézkedések:
20. Az elfogadott településrendezési eszközök a II 1. a) pont szerinti helyen, papír alapon a Bátaszéki Közös Önkormányzati Hivatal Városüzemeltetési Irodáján - a jóváhagyás kihirdetését követő 10 napon belül - hozzáférhetővé válnak.
21. Az a ) pontban szereplő intézkedésről a polgármester felhívást tesz közzé az önkormányzati honlap főoldalán és a Városháza hirdetőtábláján.
22. **A partnerség rendjének hatályossága:**
23. Területi hatály: Bátaszék város teljes közigazgatási területére készített Településszerkezeti Tervének és Helyi Építési Szabályzatának módosítására érvényes.
24. Időbeni hatály: 2015. november 26-tól visszavonásig érvényes.